K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

|  |  |
| --- | --- |
| 2024. gada 30. septembris | Noteikumi Nr. 319 |

Rīgā

**Privāto pensiju fondu un PEPP sniedzēju statistisko datu un uzraudzības pārskatu sagatavošanas un iesniegšanas noteikumi**

Izdoti saskaņā ar

Privāto pensiju fondu likuma

26. panta vienpadsmito daļu,

31. panta trešo daļu,

36. panta devīto daļu un

40. panta vienpadsmito daļu un

Latvijas Bankas likuma

63. panta otro daļu

un 68. panta trešo daļu

1. Vispārīgie jautājumi
2. Noteikumi nosaka:
   1. prasības un kārtību, saskaņā ar kuru privātie pensiju fondi (turpmāk arī – pensiju fonds) sagatavo un iesniedz Latvijas Bankai:
      1. pārskatus, kuri satur statistiskos datus un uzraudzības funkciju veikšanai nepieciešamo informāciju, kura nav statistiskie dati (turpmāk kopā – dati), par privātā pensiju fonda un tā reģistrēto pensiju plānu darbību;
      2. datus informācijas apmaiņai ar Eiropas Apdrošināšanas un aroda pensiju iestādi (turpmāk – EAAPI);

1.1.1 kārtību, kādā PEPP sniedzējs vai atklātais pensiju fonds sniedz Latvijas Bankai informāciju par tā reģistrēto pensiju plānu vai PEPP plānu darbības rezultātiem, kā arī sniedzamās informācijas saturu;

* 1. ārvalstu valūtas atklātās pozīcijas aprēķināšanas kārtību;
  2. pārskatu iesniegšanas termiņus;
  3. pārskatos iekļauto datu glabāšanas ilgumu.

1. Terminu "nerezidenti" un "rezidenti" lietojums atbilst Latvijas Bankas noteikumiem, kuri nosaka statistisko datu par kredītiestāžu un citu monetāro finanšu iestāžu finansiālo stāvokli (MBP) sagatavošanu un iesniegšanu.
2. Pārskatos iekļautie dati nepieciešami Latvijas Bankas uzdevumu veikšanai, tai skaitā tam, lai veiktu finanšu tirgus un tā dalībnieku darbības uzraudzību un sagatavotu uzraudzības statistiku, monetāro un finanšu statistiku, ārējo statistiku un finanšu kontu statistiku, kā arī lai informētu citas institūcijas un sabiedrību par privāto pensiju fondu darbību Latvijā.
3. Pārskatos iekļautos datus Latvijas Banka glabā pastāvīgi.
4. Pārskatu sagatavošanas vispārējās prasības un iesniegšanas termiņi
5. Privātais pensiju fonds sagatavo:
   1. "Pensiju fonda bilances pārskatu" (1. pielikums);
   2. "Pensiju fonda peļņas vai zaudējumu aprēķinu" (2. pielikums);
   3. "Pārskatu par pensiju plāna atklātajām ārvalstu valūtu pozīcijām" (3. pielikums);
   4. "Pārskatu par pensiju plāna aktīvu un saistību termiņstruktūru" (4. pielikums);
   5. "Pensiju plāna aktīvu un saistību pārskatu" (5. pielikums);
   6. "Pensiju plāna neto aktīvu kustības pārskatu" (6. pielikums);
   7. "Pensiju plāna ieguldījumu portfeļa pārskatu" (7. pielikums);
   8. "Pārskatu par pensiju plāna dalībniekiem" (8. pielikums);
   9. "Pārskatu par pensiju plāna dalībnieku vecuma struktūru un dalības stāžu" (9. pielikums);
   10. "Pārskatu par privātā pensiju fonda unikālo dalībnieku struktūru" (10. pielikums);
   11. "Pensiju plāna alternatīvo ieguldījumu fondos iemaksājamā kapitāla vērtības pārskatu" (11. pielikums);
   12. atklātais pensiju fonds – "Kolektīvās dalības līgumu daļas neto aktīvu kustības un saistību pārskatu" (12. pielikums).

5.1 Atklātais pensiju fonds vai PEPP sniedzējs sagatavo "Pārskatu par pensiju plānu vai PEPP plānu darbības rezultātiem" (12.1 pielikums).

1. Privātais pensiju fonds šo noteikumu 5.1., 5.2., 5.3., 5.4., 5.5., 5.6. un 5.8. apakšpunktā minētos pārskatus sagatavo reizi ceturksnī par stāvokli pārskata ceturkšņa pēdējā datumā un iesniedz līdz pārskata ceturksnim sekojošā mēneša 30. datumam.
2. Privātais pensiju fonds šo noteikumu 5.7. apakšpunktā minēto pārskatu sagatavo reizi mēnesī par stāvokli pārskata mēneša pēdējā datumā un iesniedz līdz pārskata mēnesim sekojošā mēneša pēdējam datumam.
3. Privātais pensiju fonds šo noteikumu 5.9., 5.10., 5.11. un 5.12. apakšpunktā minētos pārskatus sagatavo reizi gadā par stāvokli pārskata gada pēdējā datumā un iesniedz līdz pārskata gadam sekojošā gada 30. janvārim.

8.1 Atklātais pensiju fonds vai PEPP sniedzējs šo noteikumu 5.1 punktā minēto pārskatu sagatavo, pamatojoties uz iepriekšējās darbdienas darbības rezultātiem, un iesniedz Latvijas Bankai līdz nākamās darbdienas plkst. 17.00.

1. Privātais pensiju fonds reizi gadā līdz 30. maijam iesniedz Latvijas Bankai atbilstoši zvērināta revidenta pārbaudītajam gada pārskatam precizētus tos šo noteikumu 5. punktā minētos pārskatus par stāvokli iepriekšējā kalendārā gada pēdējā dienā, kuru dati iesniegtajos pārskatos atšķiras no gada pārskata datiem.
2. Privātais pensiju fonds vai PEPP sniedzējs pārskatus iesniedz Latvijas Bankai elektroniskā veidā, izmantojot paaugstinātās drošības sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku.
3. Privātais pensiju fonds vai PEPP sniedzējs paziņo Latvijas Bankai pārskata sagatavotāja kontaktinformāciju, nosūtot pārskata sagatavotāja vārdu un uzvārdu, e-pasta adresi un tālruņa numuru uz e-pasta adresi: stp.info@bank.lv.
4. Pārskatus sagatavo, ievērojot šādas prasības:
   1. pozīcijas novērtē atbilstoši normatīvajiem aktiem, kuri nosaka privāto pensiju fondu gada pārskatu un privāto pensiju fondu pensiju plānu gada pārskatu sagatavošanu, ja šajos noteikumos nav noteikts citādi;
   2. summas *euro* vai citā valūtā uzrāda veselos skaitļos, procentu vērtības – līdz divām zīmēm aiz komata un skaita vērtības – līdz septiņām zīmēm aiz komata, izņemot šo noteikumu 26.12. apakšpunktā minēto gadījumu;
   3. pozīcijās "(zaudējumi)", "(pieaugums)" un "(samazinājums)" uzskaites vērtību uzrāda kā negatīvu skaitli;
   4. valsts kodu uzrāda saskaņā ar starptautisko standartu ISO 3166 "Valstu un to administratīvi teritoriālā iedalījuma vienību nosaukumu kodi";
   5. valūtas kodu uzrāda saskaņā ar starptautisko standartu ISO 4217 "Valūtu un resursu kodi";
   6. darījuma partnera sektora kodu un termiņa dalījuma kodu uzrāda saskaņā ar šo noteikumu 13. pielikumu.

III. Ārvalstu valūtas atklātās pozīcijas aprēķināšanas kārtība un "Pārskata par pensiju plāna atklātajām ārvalstu valūtu pozīcijām" sagatavošanas prasības

1. Ārvalstu valūtu atklāto pozīciju aprēķina, ņemot vērā, ka:
   1. tīrā bilances pozīcija ir starpība starp pensiju plāna aktīviem un saistībām attiecīgajā valūtā. Ja valūtas pirkšanas un pārdošanas tagadnes līgumu uzskaitei ir lietota norēķinu datuma uzskaite, šādu līgumu saņemamās summas iekļauj aktīvu kopsummā un maksājamās summas – saistību kopsummā;
   2. tīrā nākotnes pozīcija ir starpība starp visām nākotnē saņemamajām un maksājamajām summām par noslēgtajiem ārvalstu valūtu nākotnes līgumiem, ieskaitot ārvalstu valūtu nākotnes līgumus un bilances pozīcijā neiekļautās ārvalstu valūtu mijmaiņas līgumu pamatsummas, kā arī nākamo periodu tīrie ienākumi vai izdevumi, kuri vēl nav uzkrāti, bet kuru risks jau ir pilnīgi ierobežots ar ārvalstu valūtu nākotnes līgumiem, un nopirkto iespējas līgumu delta ekvivalents, kas ir iespējas līguma bāzes aktīva tirgus cena, reizināta ar koeficientu, kas parāda attiecību starp iespējas līguma cenas un bāzes aktīva cenas izmaiņām;
   3. katras ārvalsts valūtas tīrā atklātā pozīcija tiek klasificēta kā garā, ja tās tīrās bilances pozīcijas un tīrās nākotnes pozīcijas kopsumma ir pozitīva, un kā īsā, ja tās tīrās bilances pozīcijas un tīrās nākotnes pozīcijas kopsumma ir negatīva;
   4. pensiju plāna ārvalstu valūtu kopējā tīrā pozīcija ir atsevišķu ārvalstu valūtu tīro garo pozīciju summas vai tīro īso pozīciju summas lielākā absolūtā vērtība.
2. "Pārskata par pensiju plāna atklātajām ārvalstu valūtu pozīcijām" 1. daļu "Maksimāli pieļaujamais kapitāla vērtspapīru apmērs lielāks par 20% no aktīviem" sagatavo par pensiju plānu, kura noteikumos paredzētais maksimāli pieļaujamais kapitāla vērtspapīru vai citos riska ziņā tiem pielīdzināmos finanšu instrumentos (turpmāk – kapitāla vērtspapīri) apmērs pārsniedz 20 procentus no pensiju plāna aktīviem, ievērojot, ka:
   1. "Pārskata par pensiju plāna atklātajām ārvalstu valūtu pozīcijām" 1.1. apakšdaļas "ESAO valstu valūtas":
      1. ailē "Valūtas kods" pirmo uzrāda pensiju plāna saistību valūtas kodu un tālāk to Ekonomiskās sadarbības un attīstības organizācijas dalībvalstu (turpmāk – ESAO valsts) valūtu kodus, kurās ir izvietoti pensiju plāna aktīvi un kurās pensiju plāns uzņēmies saistības;
      2. pozīcijas "Ārvalstu valūtu kopējā tīrā pozīcija (Kopā (05) vai Kopā (06) lielākā vērtība)" ailē "Tīrās atklātās pozīcijas attiecība pret maksimāli pieļaujamo kapitāla vērtspapīru apmēru (05 vai 06: Pensiju plāna aktīvu un saistību pārskata 1001. pozīcija) (%)" uzrāda lielākās ārvalstu valūtu kopējās tīrās pozīcijas vērtības attiecību pret pensiju plāna maksimāli pieļaujamo kapitāla vērtspapīru apmēru, kas izteikta procentos;
   2. "Pārskata par pensiju plāna atklātajām ārvalstu valūtu pozīcijām" 1.2. apakšdaļas "Ne-ESAO valstu valūtas":
      1. ailē "Valūtas kods" uzrāda to pārējo ārvalstu valūtu kodus, kurās ir izvietoti pensiju plāna aktīvi un kurās pensiju plāns uzņēmies saistības;
      2. pozīcijas "Ārvalstu valūtu kopējā tīrā pozīcija (Kopā (05) vai Kopā (06) lielākā vērtība)" ailē "Tīrās atklātās pozīcijas attiecība pret aktīvu kopsummu (05 vai 06: Pensiju plāna aktīvu un saistību pārskata 1000. pozīcija) (%)" uzrāda lielākās ārvalstu valūtu kopējās tīrās pozīcijas vērtības attiecību pret pensiju plāna aktīvu kopsummu, kas izteikta procentos.
3. "Pārskata par pensiju plāna atklātajām ārvalstu valūtu pozīcijām" 2. daļu "Maksimāli pieļaujamais kapitāla vērtspapīru apmērs mazāks par vai vienāds ar 20 % no aktīviem" sagatavo par pensiju plānu, kura noteikumos paredzētais maksimāli pieļaujamais kapitāla vērtspapīru apmērs ir mazāks par vai vienāds ar 20 procentiem no pensiju plāna aktīviem, ievērojot, ka:
   1. ailē "Valūtas kods" pirmo uzrāda pensiju plāna saistību valūtas kodu un tālāk to valūtu kodus, kurās ir izvietoti pensiju plāna aktīvi un kurās pensiju plāns uzņēmies saistības;
   2. pozīcijas "Ārvalstu valūtu kopējā tīrā pozīcija (Kopā (05) vai Kopā (06) lielākā vērtība)" ailē "Tīrās atklātās pozīcijas attiecība pret aktīvu kopsummu (05 vai 06: Aktīvi, kopā (01)) (%)" uzrāda lielākās ārvalstu valūtu kopējās tīrās pozīcijas vērtības attiecību pret pensiju plāna aktīvu kopsummu, kas izteikta procentos.

IV. "Pārskata par pensiju plāna aktīvu un saistību termiņstruktūru" un "Pensiju plāna aktīvu un saistību pārskata" sagatavošanas prasības

1. "Pārskatā par pensiju plāna aktīvu un saistību termiņstruktūru" aktīvus grupē atbilstoši atlikušajam atmaksas vai pārdošanas termiņam, bet saistības – atbilstoši saistību atlikušajam izpildes termiņam. Par atlikušo termiņu uzskatāms laiks no pārskata perioda datuma līdz līguma izbeigšanas datumam vai datumam, kad saskaņā ar līguma noteikumiem jāveic maksājumi. "Pārskatu par pensiju plāna aktīvu un saistību termiņstruktūru" sagatavo, ievērojot, ka:
   1. aktīvu atlikušo atmaksas vai pārdošanas termiņu nosaka saskaņā ar spēkā esošajā līgumā paredzētajiem atmaksas vai pārdošanas termiņiem;
   2. aktīvus, kas ieguldīti ar tiesībām tos saņemt pēc pieprasījuma, uzrāda termiņa grupā "uz pieprasījumu";
   3. tirdzniecības nolūkā turētos un pārdošanai pieejamos finanšu instrumentus, kurus var pārdot īsā laikā bez ievērojamiem zaudējumiem, uzrāda kā aktīvus "uz pieprasījumu" vai termiņu grupā atbilstoši attiecīgā finanšu instrumenta pārdošanas iespējamajam termiņam;
   4. aktīvus, kuru atmaksas vai pārdošanas termiņš ir ilgāks par pieciem gadiem vai nav noteikts, uzrāda termiņa grupā "virs 5 gadiem";
   5. saistību atlikušo termiņu nosaka saskaņā ar spēkā esošajā līgumā noteiktajiem saistību izpildes termiņiem;
   6. termiņa grupā "uz pieprasījumu" uzrāda:
      1. saistības izmaksāt uzkrāto papildpensijas kapitālu pensiju plāna dalībniekiem, ja tiesības uz uzkrāto papildpensijas kapitālu ir iestājušās;
      2. saistības ar nenoteiktu izpildes termiņu un pienākumu tās izpildīt pēc pieprasījuma.
2. "Pensiju plāna aktīvu un saistību pārskata" 1001. pozīcijā "Pensiju plāna maksimāli pieļaujamais kapitāla vērtspapīru apmērs" uzrāda uzskaites vērtību, kas vienāda ar pensiju plāna noteikumos paredzēto maksimāli pieļaujamo kapitāla vērtspapīru apmēru, ja pensiju plāna noteikumos maksimāli pieļaujamais kapitāla vērtspapīru apmērs pārsniedz 20 procentus no pensiju plāna aktīviem. Citiem pensiju plāniem šo pozīciju neaizpilda.

V. "Pensiju plāna ieguldījumu portfeļa pārskata" sagatavošanas prasības

1. "Pensiju plāna ieguldījumu portfeļa pārskata" 1. daļas "Kopsavilkums":
   1. 130. pozīcijā "Alternatīvo ieguldījumu fondi" uzrāda visu ieguldījumu kopsummu alternatīvo ieguldījumu fondos, kuru ieguldījumu stratēģija paredz veikt ieguldījumus kapitāla vērtspapīros, tai skaitā riska ieguldījumu fondos un privātā kapitāla fondos;
   2. 230. pozīcijā "Alternatīvo ieguldījumu fondi" uzrāda visu ieguldījumu kopsummu šo noteikumu 18.1. apakšpunktā neminētu alternatīvo ieguldījumu fondos, kuru ieguldījumu stratēģija paredz veikt ieguldījumus parāda vērtspapīros vai citos riska ziņā tiem pielīdzināmos finanšu instrumentos, atsevišķi uzrādot ieguldījumus nekustamā īpašuma fondos.
2. "Pensiju plāna ieguldījumu portfeļa pārskata" 2. daļas "Vērtspapīru pārskats":
   1. ailē "ISIN kods" uzrāda ISIN kodu vērtspapīriem, kuriem Nacionālo numerācijas aģentūru asociācijas dalībnieks vai pilnvarnieks piešķīris starptautisko vērtspapīru identifikācijas numuru saskaņā ar starptautisko standartu ISO 6166 "ISIN kodi";
   2. vērtspapīriem, kuriem nav piešķirts ISIN kods, ailē "ID numurs" uzrāda attiecīgā vērtspapīra emitenta kodu (tās Eiropas Savienības dalībvalsts nacionālās centrālās bankas piešķirtu unikālu identifikācijas kodu, kurā vērtspapīra emitents ir rezidents) saskaņā ar Eiropas Centrālās bankas uzturētajiem finanšu iestāžu sarakstiem vai, ja šā vērtspapīra emitents nav iekļauts Eiropas Centrālās bankas uzturētajos finanšu iestāžu sarakstos, vērtspapīra emitenta reģistrācijas numuru reģistrācijas valsts komercreģistrā;
   3. ailē "Tirdzniecības vietas reģistrācijas valsts kods" uzrāda attiecīgās valsts kodu, ja iegādātais finanšu instruments tiek tirgots Eiropas Savienības vai Eiropas Ekonomikas zonas dalībvalsts tirdzniecības vietā, vai tās ESAO valsts kodu, kurā iegādātais finanšu instruments iekļauts reģistrētas fondu biržas oficiālajā vai tam pielīdzināmā sarakstā (regulētais tirgus). Ja finanšu instrumenti iegūti darījumu rezultātā ārpus tirdzniecības vietas vai regulētā tirgus, uzrāda tās tirdzniecības vietas vai regulētā tirgus valsts kodu, kurā tie tiek tirgoti. Ja finanšu instrumentiem, par kuru iegādi darījumi ir noslēgti vairākās tirdzniecības vietās vai regulētajos tirgos, ir vienādi ISIN kodi, tad uzrāda tās tirdzniecības vietas vai regulētā tirgus valsts kodu, kurā noslēgti darījumi par lielākās vērtspapīru daļas (skaita) iegādi, bet, ja iegādāto vērtspapīru skaits ir vienāds, tad uzrāda tās tirdzniecības vietas vai regulētā tirgus valsts kodu, kurā veikts agrākais darījums;
   4. ailē "Skaits" alternatīvo ieguldījumu fondiem, kuri nenodrošina ieguldījumu daļu uzskaiti, uzrāda uzskaites vērtību.
3. "Pensiju plāna ieguldījumu portfeļa pārskata" 3. daļas "Darījumi ar atvasinātajiem finanšu instrumentiem":
   1. ailē "Atvasinātā finanšu instrumenta veids" uzrāda atvasinātā finanšu instrumenta veidu saskaņā ar Latvijas Bankas noteikumiem, kuri nosaka fonda kopējā riska un riska darījumu apmēra ar darījumu partneri aprēķināšanu;
   2. ailē "Uzskaites vērtība (*euro*); Aktīvi" uzrāda atvasināto finanšu instrumentu pozitīvās uzskaites vērtības, savukārt ailē "Uzskaites vērtība (*euro*); Saistības" uzrāda negatīvās uzskaites vērtības absolūtos skaitļos.
4. "Pensiju plāna ieguldījumu portfeļa pārskata" 4. daļā "Ieguldījumi kredītiestādēs" pirmo norāda kredītiestādi – turētājbanku.

VI. "Pārskata par pensiju plāna dalībniekiem" un "Pārskata par pensiju plāna dalībnieku vecuma struktūru un dalības stāžu" sagatavošanas prasības

1. "Pārskatā par pensiju plāna dalībniekiem" sniedz informāciju par pensiju plāna dalībniekiem, pamatojoties uz dalībnieku pastāvīgo dzīvesvietu, ievērojot, ka:
   1. to dalībnieku skaitu, kuri nav sasnieguši pensiju plānā noteikto pensijas vecumu, un kuri paši ir veikuši vai par kuriem tika veiktas iemaksas pensiju plānā pēdējo 12 mēnešu laikā, uzrāda attiecīgi ailē "kuras veic vai par kurām tiek veiktas iemaksas (aktīvās dalībnieces)" un ailē "kuri veic vai par kuriem tiek veiktas iemaksas (aktīvie dalībnieki)";
   2. to dalībnieku skaitu, kuri ir sasnieguši pensiju plānā noteikto pensijas vecumu, un kuri paši ir veikuši vai par kuriem tika veiktas iemaksas pensiju plānā pēdējo 12 mēnešu laikā, uzrāda attiecīgi ailē "kuras veic vai par kurām tiek veiktas iemaksas un kuras ir sasniegušas pensijas vecumu (aktīvās dalībnieces)" un ailē "kuri veic vai par kuriem tiek veiktas iemaksas un kuri ir sasnieguši pensijas vecumu (aktīvie dalībnieki)";
   3. to dalībnieku skaitu, kuri pēdējo 12 mēnešu laikā nav veikuši iemaksas, bet vēl nav sasnieguši pensiju plānā noteikto pensijas vecumu, uzrāda attiecīgi ailē "kuras vairs neveic vai par kurām vairs netiek veiktas iemaksas" un "kuri vairs neveic vai par kuriem vairs netiek veiktas iemaksas";
   4. to dalībnieku skaitu, kuri ir sasnieguši pensiju plānā noteikto pensijas vecumu, pēdējo 12 mēnešu laikā nav veikuši iemaksas un kuriem ir tiesības saņemt papildpensijas kapitālu, uzrāda attiecīgi ailē "kuras sasniegušas pensiju plānā noteikto pensijas vecumu" un ailē "kuri sasnieguši pensiju plānā noteikto pensijas vecumu";
   5. to dalībnieku skaitu, kuri saņem mantoto papildpensijas kapitālu pa daļām, uzrāda attiecīgi ailē "kuras mantojušas cita dalībnieka uzkrāto papildpensijas kapitālu" un ailē "kuri mantojuši cita dalībnieka uzkrāto papildpensijas kapitālu";
   6. ailē "Veiktās iemaksas (*euro*); par sievietēm" un ailē "Veiktās iemaksas (*euro*); par vīriešiem" uzrāda pensiju plānu dalībnieku labā veikto iemaksu kopsummu valstu dalījumā.
2. "Pārskatā par pensiju plāna dalībnieku vecuma struktūru un dalības stāžu" uzrāda pensiju plāna dalībnieku skaitu un dalībnieku uzkrāto papildpensijas kapitālu atbilstoši vecuma grupām un dalības stāžam privāto pensiju fondu sistēmā. Ja dalībnieks pārnācis no cita privātā pensiju fonda vai plāna, dalības stāžu uzrāda, ņemot vērā dalībnieka iepriekšējo dalības stāžu privāto pensiju fondu sistēmā.

VII. "Pārskata par privātā pensiju fonda unikālo dalībnieku struktūru", "Pensiju plāna alternatīvo ieguldījumu fondos iemaksājamā kapitāla vērtības pārskata" un "Kolektīvās dalības līgumu daļas neto aktīvu kustības un saistību pārskata" sagatavošanas prasības

1. "Pārskatā par privātā pensiju fonda unikālo dalībnieku struktūru" uzrāda privātajā pensiju fondā esošo unikālo dalībnieku skaitu sieviešu un vīriešu dalījumā un attiecīgo dalībnieku uzkrāto papildpensijas kapitālu atbilstoši norādītajām vecuma grupām. Personu identificē kā vienu unikālo dalībnieku neatkarīgi no tā, cik pensiju plānos tā piedalās. Ailē "Iemaksas veiktas pēdējo 12 mēnešu laikā" un ailē "Iemaksas nav veiktas pēdējo 12 mēnešu laikā" uzrāda dalībnieku skaitu un uzkrāto papildpensijas kapitālu, ja iemaksas kādā no pensiju plāniem attiecīgi ir vai nav veiktas pēdējo 12 mēnešu laikā.
2. "Pensiju plāna alternatīvo ieguldījumu fondos iemaksājamā kapitāla vērtības pārskata" ailē "Alternatīvo ieguldījumu fondā iemaksājamā kapitāla vērtība (*euro*)" uzrāda jebkādas saistības, kuras pensiju plāna līdzekļu pārvaldītājam uzliek pienākumu alternatīvo ieguldījumu fonda darbības noteikumos vai dibināšanas dokumentā noteiktajā termiņā iegādāties šā fonda ieguldījumu daļas vai iemaksāt tajā kapitālu.
3. "Kolektīvās dalības līgumu daļas neto aktīvu kustības un saistību pārskatā" uzrāda kolektīvās dalības līgumu daļu atklātā pensiju fonda visu pensiju plānu neto aktīvos un saistībās, kura saistīta ar darba devēju pensiju plānu dalībnieku labā veiktajām iemaksām (arī individuālās dalības gadījumā) un uzkrāto papildpensijas kapitālu (turpmāk – kolektīvās dalības līgumu daļa):
   1. 210. pozīcijā "Iemaksas" uzrāda visas iemaksas, kas ir attiecināmas uz kolektīvās dalības līgumu daļas pensiju plānu dalībniekiem, tai skaitā iemaksas papildpensijas nodrošināšanai, kas pieņemtas no iemaksas veicošā darba devēja darbinieku labā vai no pašnodarbinātas personas, kura veic iemaksas savā labā, un iemaksas, kas saņemtas no cita privātā pensiju fonda pensiju plāna vai tā daļas nodošanas gadījumā, atsevišķi uzrādot no privātā pensiju fonda Latvijā un pārrobežu darbības rezultātā saņemtās iemaksas;
   2. 220. pozīcijā "Ienākumi" uzrāda visus uz kolektīvās dalības līgumu daļu attiecināmos ienākumus, tai skaitā procentu ienākumus, ienākumus no dividendēm, ienākumus saistībā ar ieguldījumu īpašumu, pensiju fonda ienākumu pārsniegumu pār izdevumiem, kuru ieskaita pensiju plānā;
   3. 330. pozīcijā "Izdevumi" uzrāda visus uz kolektīvās dalības līgumu daļu attiecināmos izdevumus, tai skaitā procentu izdevumus, izdevumus saistībā ar ieguldījumu īpašumu, ieguldījumu pārvaldīšanas izdevumus un citus izdevumus, atsevišķi uzrādot administratīvos izdevumus;
   4. 350. pozīcijā "Citas izmaiņas (+/–)" uzrāda citas izmaiņas, kas nav saistītas ar pārskatā iepriekš uzrādītajiem darījumiem un ieguldījumu vērtības izmaiņām, bet ietekmē pensiju plāna neto aktīvu vērtību (piemēram, ar demogrāfisko pieņēmumu izmaiņām saistītu aktuāro aprēķinu rezultātus);
   5. 500. pozīcijā "Saistības" uzrāda visas privātā pensiju fonda uz kolektīvās dalības līgumu daļu attiecināmās saistības.

**VII.1 "Pārskata par pensiju plānu vai PEPP plānu darbības rezultātiem" sniegšanas kārtība**

26.1 "Pārskatu par pensiju plānu vai PEPP plānu darbības rezultātiem" sagatavo, ņemot vērā šādas prasības:

26.11. pozīcijā "Plāna kods" uzrāda kodu, kuru pensiju plāna vai PEPP plāna reģistrācijas brīdī piešķīra Latvijas Banka;

26.12. pozīcijā "Plāna daļu skaits" uzrāda vērtību līdz četrām zīmēm aiz komata, pozīcijā "Plāna neto aktīvi" summas *euro* uzrāda līdz divām zīmēm aiz komata, pozīcijā "Plāna daļas vērtība (*euro*)" summas *euro* uzrāda līdz četrām zīmēm aiz komata;

26.1.3. pozīciju "Plāna daļas vērtība (*euro*)" aprēķina, dalot pozīcijā "Plāna neto aktīvi (*euro*)" norādīto vērtību ar pozīcijā "Plāna daļu skaits" norādīto skaitu.

26.2 Ja iesniegtajā pārskatā tiek konstatētas neprecizitātes, pārskata sagatavotājs nekavējoties par to informē Latvijas Banku, nosūtot ziņu uz e-pasta adresi [manapensija@bank.lv](mailto:stp.info@bank.lv). Precizēto pārskatu nekavējoties iesniedz Latvijas Bankai šo noteikumu 10. punktā noteiktajā kārtībā.

VIII. Pārskatu informācijas apmaiņai ar EAAPI sagatavošanas prasības un iesniegšanas termiņi

1. Lai nodrošinātu datu apmaiņu ar EAAPI atbilstoši tās pieprasītajai informācijai, Latvijas Banka tīmekļvietnē (adrese: https://www.bank.lv) publisko EAAPI izstrādātās pārskatu veidnes un norādes to sagatavošanai.
2. Atklātais pensiju fonds katra pārskata gada beigās nosaka kopējo kolektīvās dalības līgumu daļas pensiju plānu aktīvu apmēru, kuru veido visu pensiju plānu neto aktīvu un saistību summa.
3. Slēgtais pensiju fonds visu tā reģistrēto pensiju plānu darbību attiecina uz kolektīvās dalības līgumu daļu, neizdalot atsevišķi noslēgtos individuālās dalības līgumus.
4. Privātais pensiju fonds sagatavo:
   1. ikgadējo pārskatu (pārskatu veidnes kods ARI) un ceturkšņa pārskatu (pārskatu veidnes kods QRI), ja kolektīvās dalības līgumu daļas apmērs visu pensiju plānu kopējos aktīvos pārskata gada beigās pārsniedz 50 miljonus *euro*;
   2. ikgadējo pārskatu (pārskatu veidnes kods ARI), ja privātais pensiju fonds ir iesaistījies pārrobežu darbībā un tā kolektīvās dalības līgumu daļas apmērs visu pensiju plānu kopējos aktīvos pārskata gada beigās pārsniedz 25 miljonus *euro*;
   3. ikgadējo saīsināto pārskatu (pārskatu veidnes kods AXI), ja privātais pensiju fonds neatbilst šo noteikumu 30.1. un 30.2. apakšpunktā minētajām pazīmēm.
5. Privātais pensiju fonds sagatavo un iesniedz Latvijas Bankai:
   1. ceturkšņa pārskatu (pārskatu veidnes kods QRI) par stāvokli katra ceturkšņa pēdējā datumā – ne vēlāk kā deviņas nedēļas pēc pārskata perioda beigām;
   2. ikgadējo pārskatu (pārskatu veidnes kods ARI) un ikgadējo saīsināto pārskatu (pārskatu veidnes kods AXI) par stāvokli katra kalendārā gada pēdējā datumā – ne vēlāk kā 20 nedēļas pēc pārskata perioda beigām.
6. Ja kolektīvās dalības līgumu daļa pārskata perioda beigās pārsniedz vai kļūst mazāka par šo noteikumu 30. punktā minētajiem sliekšņiem, privātais pensiju fonds sāk piemērot attiecīgo jauno pārskatu sagatavošanas un datu sniegšanas kārtību pēc tam, kad šīs izmaiņas ir bijušas spēkā trīs nākamos gadus pēc kārtas.
7. Privātais pensiju fonds, sagatavojot šo noteikumu 30.1. un 30.2. apakšpunktā minētos pārskatus, sniedz datus par visu pensiju plānu darbību un visiem dalībniekiem.
8. Privātais pensiju fonds, sagatavojot šo noteikumu 30.3. apakšpunktā minēto pārskatu, sniedz datus par to visu pensiju plānu darbības daļu un tiem dalībniekiem, kas saistīti ar kolektīvās dalības līgumu daļu, nodalot to no kopējās darbības vai piemērojot proporciju tām bilances datu pozīcijām, kuras nav iespējams nodalīt.
9. Šo noteikumu 30. punktā minētos pārskatus privātais pensiju fonds sagatavo, ievērojot šādas prasības:
   1. datu veidu "vesels skaitlis" uzrāda kā skaitli bez decimāldaļām;
   2. datu veidu "procenti" uzrāda kā skaitli ar vismaz četrām zīmēm aiz komata;
   3. datu veidu "monetārā vērtība" uzrāda kā veselu skaitli, izņemot ceturkšņa pārskatu (pārskatu veidnes kods QRI) un ikgadējo pārskatu (pārskatu veidnes kods ARI) veidnes PF.06.02.24.01 un PF.06.02.24.02, kurās to uzrāda kā skaitli ar vismaz divām zīmēm aiz komata;
   4. sagatavojot ceturkšņa pārskatu (pārskatu veidnes kods QRI) un ikgadējo pārskatu (pārskatu veidnes kods ARI), pozīcijā C0230 un pozīcijā C0380 norāda kodu atbilstoši Komisijas 2023. gada 4. aprīļa īstenošanas regulas (ES) 2023/894, ar ko nosaka īstenošanas tehniskos standartus Eiropas Parlamenta un Padomes direktīvas 2009/138/EK piemērošanai attiecībā uz veidnēm, kuras apdrošināšanas un pārapdrošināšanas sabiedrības izmanto, lai iesniegtu savām uzraudzības iestādēm informāciju, kas nepieciešama to uzraudzībai, un ar ko atceļ īstenošanas regulu (ES) 2015/2450, V un VI pielikumam;
   5. sagatavojot ikgadējā pārskata (pārskatu veidnes kods ARI) veidni PF.06.03.24.01, uzrāda informāciju par visiem ieguldījumu fondiem un alternatīvo ieguldījumu fondiem, ja šādu ieguldījumu uzskaites vērtība pārsniedz 10 procentus no pensiju plānu kopējās aktīvu vērtības. Sniegtajos datos aptver vismaz 90 procentus no kopējā ieguldījumu apmēra ieguldījumu fondos un alternatīvo ieguldījumu fondos;
   6. ikgadējā pārskata (pārskatu veidnes kods ARI) veidni PF.29.05.24.01 un pārskata veidni PF.29.06.24.01 pensiju fonds sagatavo tikai par noteikto izmaksu pensiju plāniem.

IX. Noslēguma jautājumi

1. Atzīt par spēku zaudējušiem:
   1. Finanšu un kapitāla tirgus komisijas 2020. gada 31. marta normatīvos noteikumus Nr. 28 "Privāto pensiju fondu pārskatu sagatavošanas normatīvie noteikumi" (Latvijas Vēstnesis, 2020, Nr. 69; 2022, Nr. 250);
   2. Finanšu un kapitāla tirgus komisijas 2021. gada 30. novembra normatīvos noteikumus Nr. 161 "Privāto pensiju fondu informācijas sniegšanas normatīvie noteikumi" (Latvijas Vēstnesis, 2021, Nr. 235).
2. Pārskatiem "Pensiju fonda bilances pārskats", "Pensiju fonda peļņas vai zaudējumu aprēķins", "Atsevišķu pensiju fonda bilances pārskata pozīciju izvērsums", "Pensiju plāna neto aktīvu pārskats", "Pensiju plāna neto aktīvu kustības pārskats", "Pensiju plāna ieguldījumu portfeļa pārskats", "Pārskats par pensiju plāna atklātajām ārvalstu valūtu pozīcijām", "Pārskats par pensiju plāna aktīvu un saistību termiņstruktūru", "Pārskats par pensiju plāna dalībniekiem", "Pārskats par pensiju plāna dalībnieku vecuma struktūru un dalības stāžu" un "Kolektīvās dalības līgumu neto aktīvu kustības un saistību pārskats" par stāvokli 2024. gada 31. decembrī piemēro Finanšu un kapitāla tirgus komisijas 2020. gada 31. marta normatīvos noteikumus Nr. 28 "Privāto pensiju fondu pārskatu sagatavošanas normatīvie noteikumi" un tos iesniedz Latvijas Bankai, izmantojot Datu ziņošanas sistēmu, līdz 2025. gada 30. janvārim.
3. Šo noteikumu 30. punktā minētajiem pārskatiem par stāvokli 2024. gada 31. decembrī piemēro Finanšu un kapitāla tirgus komisijas 2021. gada 30. novembra normatīvos noteikumus Nr. 161 "Privāto pensiju fondu informācijas sniegšanas normatīvie noteikumi" un tos iesniedz Latvijas Bankai, izmantojot Datu ziņošanas sistēmu, šādos termiņos:
   1. šo noteikumu 30.1. apakšpunktā minēto ceturkšņa pārskatu – līdz 2025. gada 6. martam;
   2. šo noteikumu 30.2. un 30.3. apakšpunktā minētos pārskatus – līdz 2025. gada 14. maijam.
4. Noteikumi stājas spēkā 2025. gada 1. janvārī.

12.1 pielikums

Latvijas Bankas 2024. gada 30. septembra

noteikumiem Nr. 319

**Pārskats par pensiju plānu vai PEPP plānu darbības rezultātiem**

|  |  |  |  |  |
| --- | --- | --- | --- | --- |
| Plāna kods | Plāna daļu skaits | Plāna neto aktīvi (*euro*) | Plāna daļas vērtība (*euro*) | Plāna dalībnieku skaits |
| A | 01 | 02 | 03 | 04 |
|  |  |  |  |  |
|  |  |  |  |  |
|  |  |  |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |